Плашт
Плашт, огртач, омотач (ријеч грчког поријкла) . Плашт огрће или омотава.

Вук Караџић о плашту 
» плашт, плашта, м. (у Дубр.) der Mantel, palium, cf. кабаница, јапунџе.«

Плаштеви 
 Одјевни предмет - огртач без рукава којим се огрћу леђа и рамена, а носи се поврх осталог одијела или хаљине. Праоблик плашта је простран комад грубе тканине, животињске коже и сл. којим су људи од прадавних времена огртали голо тијело за одбрану од временских утицаја. У употреби је код свих народа свијета. У одјећи старих култура важио је као обиљежје достојанства, симбол владара (Египат, Асирија). У античкој Грчкој плашт је био редовна ношња (хлаина, хламида, химатион). Од Грка су плашт преузели Римљани (pallium, paludamentum, paenula, lacerna, sagum, toga). На оријенту плашт остаје и даље ознака владара. То његово важно обиљежје преноси се у средњем вијеку и у Европу гдје на дворовима од XIII до XV вијека често симбол части и моћи . У Француској краљеви дарују високе достојанственике плаштем у знак посебних привилегија. Већ од XIII вијека плашт улази и у женску грађанску одјећу као плашт за путовање за удате и старије жене. Као такав се одржао у женској моди све до XVIII вијека. У раскошно доба барока плашт је раширен у грађанском одјевању. Модификован се носи и током наредних вијекова. Поједини национални типови плаштева (Шпанија - пончо, Венеција - баута, код Арапа - бурнус) инспиришу женску моду током XVIII и XIX вијека, а антички тип плашта задржао се до данас у индијској ношњи – сари. Вијековима је задржао своје свечано обиљежје и у црквено – литургијској одјећи (бискупи у католичкој цркви носе плувијал, а православни свештеници мантију). Као симбол части, угледа и звања задржао се у одјећи ректора универзитета, судија, адвоката. У облику краћег или дужег гуња задржао се код Срба као пастирска и брђанска ношња.

 У  зоологији, кожни набор на леђној страни тијела мекушаца.

 У трговачко-правној терминологији, омотница за вриједносне папире (акције, мјенице, задужнице и др.), без које вриједносни папири немају пуноправну важност.

 У геометрији, закривљена површина тијела (плашт или омотач купе, ваљка и др.).

Референце 

Одећа
Мода
Плашт , огртач , омотач ( ријеч грчког поријкла ) \ . Плашт огрће или омотава . Вук Караџић о плашту » плашт , плашта , м. ( у Дубр . ) der Mantel , palium , cf. кабаница , јапунџе . « Плаштеви Одјевни предмет - огртач без рукава којим се огрћу леђа и рамена , а носи се поврх осталог одијела или хаљине . Праоблик плашта је простран комад грубе тканине , животињске коже и сл. којим су људи од прадавних времена огртали голо тијело за одбрану од временских утицаја . У употреби је код свих народа свијета . У одјећи старих култура важио је као обиљежје достојанства , симбол владара ( Египат , Асирија ) . У античкој Грчкој плашт је био редовна ношња ( хлаина , хламида , химатион ) . Од Грка су плашт преузели Римљани ( pallium , paludamentum , paenula , lacerna , sagum , toga ) . На оријенту плашт остаје и даље ознака владара . То његово важно обиљежје преноси се у средњем вијеку и у Европу гдје на дворовима од XIII до XV вијека често симбол части и моћи \ . У Француској краљеви дарују високе достојанственике плаштем у знак посебних привилегија . Већ од XIII вијека плашт улази и у женску грађанску одјећу као плашт за путовање за удате и старије жене . Као такав се одржао у женској моди све до XVIII вијека . У раскошно доба барока плашт је раширен у грађанском одјевању . Модификован се носи и током наредних вијекова . Поједини национални типови плаштева ( Шпанија - пончо , Венеција - баута , код Арапа - бурнус ) инспиришу женску моду током XVIII и XIX вијека , а антички тип плашта задржао се до данас у индијској ношњи – сари . Вијековима је задржао своје свечано обиљежје и у црквено – литургијској одјећи ( бискупи у католичкој цркви носе плувијал , а православни свештеници мантију ) . Као симбол части , угледа и звања задржао се у одјећи ректора универзитета , судија , адвоката . У облику краћег или дужег гуња задржао се код Срба као пастирска и брђанска ношња . У зоологији , кожни набор на леђној страни тијела мекушаца . У трговачко-правној терминологији , омотница за вриједносне папире ( акције , мјенице , задужнице и др . ) , без које вриједносни папири немају пуноправну важност . У геометрији , закривљена површина тијела ( плашт или омотач купе , ваљка и др . ) . Референце Одећа Мода